****

**Република Србија**

**ИНФОРМАТОР О РАДУ**

**ОСНОВНОГ ЈАВНОГ**

**ТУЖИЛАШТВА У ШАПЦУ**



**Република Србија**

**OСНОВНО ЈАВНО ТУЖИЛАШТВО**

**А бр. 664/2021**

**Датум: 29.06.2021. године**

**Ш а б а ц**

1. **ОСНОВНИ ПОДАЦИ О ОСНОВНОМ ЈАВНОМ ТУЖИЛАШТВУ У ШАПЦУ И ИНФОРМАТОРУ О РАДУ ОСНОВНОГ ЈАВНОГ ТУЖИЛАШТВА У ШАПЦУ**

**НАЗИВ:** Основно јавно тужилаштво у Шапцу;

**АДРЕСА СЕДИШТА ОСНОВНОГ ЈАВНОГ ТУЖИЛАШТВА У ШАПЦУ:** Шабац, улица Карађорђева бр. 25;

**МАТИЧНИ БРОЈ:** 17773704;

**ПОРЕСКИ ИДЕНТИФИКАЦИОНИ БРОЈ:** 106399916;

**АДРЕСА ЕЛЕКТРОНСКЕ ПОШТЕ:** [ojtsabac@gmail.com](mailto:ojtsabac@gmail.com)

**БРОЈ ТЕЛЕФОНА КАНЦЕЛАРИЈЕ В.Ф. ОСНОВНОГ ЈАВНОГ ТУЖИОЦА СВЕТЛАНЕ НЕДЕЉКОВИЋ:** 015/354-616;

**БРОЈ ТЕЛЕФОНА ПИСАРНИЦЕ ОСНОВНОГ ЈАВНОГ ТУЖИЛАШТВА У ШАПЦУ:** 015/354-614, локал 139;

**БРОЈ ФАКСА:**015/354-616;

**РАДНО ВРЕМЕ ОСНОВНОГ ЈАВНОГ ТУЖИЛАШТВА У ШАПЦУ:** Сваког радног дана од 7,30 часова до 15,30 часова.

Лице одговорно за тачност и потпуност података које садржи Информатор о раду Основног јавног тужилаштва у Шапцу је В.Ф.Основног јавног тужиоца Светлана Недељковић.


Информaтор о раду Основног јавног тужилаштва у Шапцу (тада Општинско јавно тужилаштво у Шапцу) је израђен први пут у октобру 2006. године.

Датум последње измене и допуне Информатора о раду Основног јавног тужилаштва у Шапцу је 27.05.2021. године.

Увид у Информатор о раду Основног јавног тужилаштва се може остварити у писарници Основног јавног тужилаштва у Шапцу (Шабац, улица Карађорђева бр. 25, трећи спрат, канцеларије бр. 39 и бр. 40), а Информатор је истакнут и на огласној табли Основног јавног тужилаштва у Шапцу. Штампана копија Инфораматора о раду Основног јавног тужилаштва у Шапцу се може набавити у писарници Основног јавног тужилаштва у Шапцу.

Информатор о раду Основног јавног тужилаштва у Шапцу се објављује на интернет страници Основног јавног тужилаштва у Шапцу [www.sa.os.jt.rs](http://www.saos.jtrs.rs/) и као такав доступан је у електронском облику. Информатор о раду, због тачности и потпуности података , ажурира се до краја сваког календарског месеца и у исти се уносе све промене настале у току месеца.

1. **ОРГАНИЗАЦИОНА СТРУКТУРА**

****

Основно јавно тужилаштво у Шапцу чине В. Ф. Основног јавног тужиоца, заменици јавног тужиоца и особље Основног јавног тужилаштва у Шапцу, односно запослени који обављају стручне, административно-техничке и друге послове.

Запослени у Основном јавном тужилаштву у Шапцу су тужилачки помоћници, државни службеници и намештеници који раде на административним-техничким, рачуноводственим, информационим и другим пратећим пословима.

Сви у Основном јавном тужилаштву у Шапцу подређени су В. Ф. Основног јавног тужиоца Светлани Недељковић.

У Основном јавном тужилаштву у Шапцу су, полазећи од врсте, обима и сложености послова у тужилаштву и потребе законитог, ажурног и ефикасног рада у тужилаштву, образоване следеће организационе јединице:

-кривично одељење;

-писарница;

-рачуноводство;

-техничка служба.

**У кривичном одељењу** обављају се послови и задаци из надлежности тужилаштва, у кривичним и другим предметима.

Одлуком о броју заменика јавних тужилаца („Службени гласник РС“, бр. 106/2013, 94/2015, 114/2015, 80/2016), предвиђени број заменика јавног тужиоца за Основно јавно тужилаштво у Шапцу је 12, а тренутно функцију заменика јавног тужиоца у ОЈТ у Шапцу врши 9 заменика јавног тужиоца.

Заменици јавног тужиоца у Основном јавном тужилаштву у Шапцу су Милена Аврамовић, Јасмина Југовић, Агнеса Поч Винчић, Јелена Веселиновић, Јелена Алексић, Драгољуб Осећански, Зоран Гавриловић, Бојан Прстојевић, Александар Протић .

Заменик јавног тужиоца ОЈТ у Шапцу Сандра Кулезић не обавља функцију заменика јавног тужиоца у ОЈТ у Шапцу, већ је упућена на рад у Републичко јавно тужилаштво.

Заменици јавног тужиоца су дужни да изврше све радње које им В. Ф. Основног јавног тужиоца повери.

Заменици јавног тужиоца могу без посебног овлашћења да предузму сваку радњу на коју је тужилац овлашћен.

Заменици јавног тужиоца обављају самостално послове који су им поверени од стране В. Ф. Основног јавног тужиоца и послове који су им додељени распоредом, на основу закона и других прописа.

Када је В. Ф. Основног јавног тужиоца Светлана Недељковић одсутна или спречена да руководи Основним јавним тужилаштвом у Шапцу, замењује је заменик јавног тужиоца ОЈТ у Шапцу одређен годишњим распоредом послова Основног јавног тужилаштва у Шапцу – први заменик јавног тужиоца Милена Аврамовић.

Правилником о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 11.03.2019. године и Правилником о изменама и допунама Правилника о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 17.06.2019. године предвиђени број тужилачких помоћника у Основном јавном тужилаштву у Шапцу и то; у звању виши тужилачки сарадник-самостални саветник је 2 , док у звању тужилачки сарадник-саветник је 2.

Тужилачки помоћници у Основном јавном тужилаштву у Шапцу су Милена Симић– запослена на неодређено време и Јелена Станојевић, Ивана Тојић и Милена Игрутиновић Момић – запослене на одређено време. Тужилачки помоћници Милена Симић и Јелена Станојевић су у звању виши тужилачки сарадник -самостални саветник, а тужилачки помоћници су Ивана Тојић и Милена Игрутиновић - Момић у звању тужилачки сарадник-саветник.

Тужилачки помоћници помажу В. Ф. Основног јавног тужиоца и заменицима јавног тужиоца у раду, прате судску праксу, израђују нацрте аката, примају на записник кривичне пријаве, поднеске и изјаве грађана, самостално предузимају процесне радње, врше под надзором и упутствима В. Ф. Основног јавног тужиоца, односно заменика јавног тужиоца, послове предвиђене законом и другим прописима.

В. Ф. Основног јавног тужиоца Светлана Недељковић надзире рад тужилачких помоћника у ОЈТ у Шапцу.

**У писарници** се обављају административни послови, врши експедовање поште, пријем писмена и дактилографски послови у вези са радом и потребама ОЈТ у Шапцу.

Правилником о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 11.03.2019. године и Правилником о изменама и допунама Правилника о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 17.06.2019. године предвиђен је један извршилац на радном месту управитељ писарнице у звању сарадник и 3 извршиоца на радном месту уписничар у звању референт.

Радом писарнице у Основном јавном тужилаштву у Шапцу руководи управитељ писарнице у звању сарадник Весна Матић, запослена на неодређено време.

Уписничари у звању референт у Основном јавном тужилаштву у Шапцу су Драгица Андрић, Славица Ђурђевић и Биљана Малетић, запослене на неодређено време, као и Драгана Берић, запослена на одређено време.

Правилником о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 11.03.2019. године и Правилником о изменама и допунама Правилника о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 17.06.2019. године предвиђени број записничара у звању референт у Основном јавном тужилаштву у Шапцу је 2, а предвиђени број дактилографа-намештеника IV врсте је 3.

Записничари у звању референта у Основном јавном тужилаштву у Шапцу су Љиљана Тасески и Јелена Симић, запослене на неодређено време, као и Јована Јовић и Данијела Пајић, запослене на одређено време.

Дактилографи - намештеници IV врсте у Основном јавном тужилаштву у Шапцу су Јелена Митровић, Драгана Мијаиловић и Слободан Стевановић, запослени на неодређено време.

**Рачуноводство** врши послове из области финансијско - рачуноводственог пословања као и послове набавке, вођења и чувања финансијске документације, економата и депозита, у складу са постојећим прописима.

Правилником о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 11.03.2019. године и Правилником о изменама и допунама Правилника о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 17.06.2019. године предвиђен је један извршилац на радном месту шеф рачуноводства у звању сарадник у Основном јавном тужилаштву у Шапцу, и један извршилац на радном месту за финансијско пословање у звању референт.

Радно место шеф рачуноводства у Основном јавном тужилаштву у Шапцу није попуњено.

На радном месту за финансијско пословање у звању референтa запослене су Катарина Арсеновић, на неодређено време и Милена Илић, на одређено време.

**Техничка служба** врши послове разношења поште, одржавања постројења централног грејања, одржавање и поправку зграде и инвентара и одржавање чистоће.

Правилником о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 11.03.2019. године и Правилником о изменама и допунама Правилника о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 17.06.2019. године предвиђен је 1 извршилац на радном месту возач – намештеник IV врсте у Основном јавном тужилаштву у Шапцу и 1 извршилац на радном месту достављач – намештеник IV врсте у Основном јавном тужилаштву у Шапцу. Возач – намештеник IV врсте у Основном јавном тужилаштву у Шапцу је Саша Станојловић, запослен на неодређено време. Достављач – намештеник IV врсте у Основном јавном тужилаштву у Шапцу је Александар Новаковић, запослен на неодређено време.

**У Основном јавном тужилаштву у Шапцу оперативне и информатичке послове** обавља самостални извршилац, ван састава организационих јединица.

Правилником о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 11.03.2019. године и Правилником о изменама и допунама Правилника о унутрашњем уређењу и систематизацији радних места у Основном јавном тужилаштву у Шапцу А бр. 333/19 од 17.06.2019. године предвиђен је један извршилац на радном месту техничар за ИТ подршку у звању референт у Основном јавном тужилаштву у Шапцу. Техничар за ИТ подршку у звању референт у Основном јавном тужилаштву у Шапцу је Владимир Ракић, запослен на неодређено време.

**3. ОПИС ФУНКЦИЈА СТАРЕШИНА**

Јавно тужилаштво је самостални државни орган који гони учиниоце кривичних дела и других кажњивих дела и предузима мере за заштиту уставности и законитости, а сходно одредби чл. 4 Закона закона о јавном тужилаштву која прописује да функцију јавног тужилаштва врше Републички јавни тужилац и други јавни тужиоци у складу са законом и одредби чл. 12 ст. 2 истог Закона која прописује да функцију јавног тужилаштва врши јавни тужилац, те одредби чл. 36 ст. 1 Закона о јавном тужилаштву, функцију Основног јавног тужилаштва у Шапцу врши В. Ф. Основног јавног тужиоца Светлана Недељковић.

В. Ф. Основног јавног тужиоца врши надлежност Основног јавног тужилаштва у Шапцу и поступа пред Основним судом у Шапцу, укључујући Судску јединицу у Богатићу и Судску јединицу у Коцељеви.

В. Ф. Основног јавног тужиоца Светлана Недељковић носилац је управе у Основном јавном тужилаштву у Шапцу и одговорна је за правилан и благовремен рад Основног јавног тужилаштва у Шапцу, у складу са законом и Правилником о управи у јавним тужилаштвима.

В. Ф. Основног јавног тужиоца одређује организацију и рад Основног јавног тужилаштва у Шапцу, одлучује о правима по основу рада заменика јавног тужиоца ОЈТ у Шапцу и о радним односима особља у ОЈТ у Шапцу, отклања неправилност и одуговлачења у раду, стара се о одржавању самосталности у ради и угледу Основног јавног тужилаштва у Шапцу и врши друге послове на које је овлашћена законом или другим прописом.

В. Ф. Основног јавног тужиоца ОЈТ у Шапцу одговара за рад Основног јавног тужилаштва у Шапцу и за свој рад Републичком јавном тужиоцу, Вишем јавном тужиоцу Вишег јавног тужилаштва у Шапцу и Народној скупштини.

**4. ОПИС ПРАВИЛА У ВЕЗИ СА ЈАВНОШЋУ РАДА**

Чланом 10 Закона о јавном тужилаштву („Службени гласник РС“ бр. 116/2008, 104/2009, 101/2010, 78/2011-други закон, 101/2011, 38/2012-Одлука УС РС, 121/2012, 101/2013, 111/2014-Одлука УС РС, 117/2014, 106/2015 и 63/2016-Одлука УС РС) прописано је да јавно тужилаштво може да упозна јавност о стању криминалитета и другим појавама које запази у раду, у складу са Правилником о управи у јавним тужилаштвима, као и то да, у границама својих законом одређених овлашћења и у складу с интересима поступка, водећи рачуна о заштити приватности учесника поступка, јавно тужилаштво може обавештавати јавност о појединим предметима у којима поступа. Чланом 48 истог закона прописано је да је рад јавног тужиоца и заменика јавног тужиоца јаван, осим ако законом није другачије прописано.

Правилником о управи у јавним тужилаштвима („Службени гласник РС“ бр. 110/2009, 87/2010, 5/2012 и 54/17) је прописано следеће:

„Јавно тужилаштво обавештава јавност о стању криминалитета и другим појавама које запази у раду, увек када за то постоји потреба.

Када сматра да јавност треба да буде упозната са поступањем јавног тужилаштва, јавни тужилац ће о томе обавестити јавност под условом да тиме не штети интересима поступка или не угрожава приватност учесника поступка.

Јавно тужилаштво обавештава јавност о питањима из своје надлежности.

Изузетно, више јавно тужилаштво може обавештавати јавност о питањима из надлежности нижег јавног тужилаштва.

Јавни тужилац обавештава јавност на начин који неће довести до одавања тајних података.

Приликом обавештавања јавности мора се водити рачуна о интересима морала, јавног поретка, националне безбедности, заштити малолетних лица, приватног живота и националним осећањима.

Обавештавање јавности врши јавни тужилац или заменик јавног тужиоца кога он одреди, односно портпарол јавног тужилаштва.

Јавни тужилац или заменик јавног тужиоца, односно портпарол јавног тужилаштва, обавештава јавност путем усмених или писмених саопштења и изјава или путем јавних гласила или на други погодан начин, о покретању поступка у случајевима за које се интересује шира јавност, водећи при том рачуна о интересима правилног вођења поступка и оправданој заштити личности на које се подаци односе.

Писмене изјаве или саопштења сачиниће се у најмање два примерка, од којих се један чува у јавном тужилаштву.

О усменим изјавама или саопштењима сачиниће се службена белешка у којој ће се навести када је и коме дата изјава или саопштење, као и њихова садржина.

Јавним гласилима омогућава се приступ јавном тужиоцу, заменику јавног тужиоца задуженом за обавештавање јавности или портпаролу јавног тужилаштва.

Ако јавни тужилац, заменик јавог тужиоца задужен за обавештавање јавности или портпарол јавног тужилаштва нису у могућности да дају изјаву или саопштење, дужни су да о томе саопште разлоге или време, место и начин давања изјаве или саопштења.

Јавни тужилац, заменик јавног тужиоца и запослени када у своје име говоре или пишу у јавним гласилима о правним, друштвеним или појединим питањима јавнотужилачке и судске праксе, дужни су да објасне да не иступају у име јавног тужилаштва.

Републички јавни тужилац, у циљу једнообразног поступања, доноси упутство о приступу информацијама од јавног значаја.

Јавна тужилаштва поступају по захтевима за остваривање права на приступ информацијама од јавног значаја, у складу са законом и упутством Републичког јавног тужиоца и израђују информатор у складу са законом којим се уређује слободан приступ информацијама од јавног значаја.

Свако ко има оправдан интерес и обратио се јавном тужилаштву за поступање у стварима за које је надлежно јавно тужилаштво, има право на подношење представке или притужбе на рад јавног тужилаштва и да о одлуци по представци или притужби буде обавештен.

Представка је молба, притужба или други поднесак грађана или правних лица ради ефикасног остваривања и заштите својих права.

Притужба је правно средство којим се обраћају грађани, правна лица, државни органи или органи аутономне покрајине и јединица локалне самоуправе јавном тужилаштву ради законитог и експедитивног решавања њихових захтева поводом поступања у предметима.

Представка или притужба на рад заменика јавног тужиоца или запосленог подноси се јавном тужиоцу, а на рад јавног тужиоца непосредно вишем јавном тужиоцу.

Јавни тужилац је дужан да о основаности представке или притужбе писмено обавести подносиоца притужбе односно представке.

Јавни тужилац је дужан да обавести подносиоца представке или притужбе о предузетим мерама у року од 30 дана од дана пријема притужбе, односно представке.

Уколико су представка или притужба поднете преко Државног већа тужилаца, министарства надлежног за правосуђе, Републичког јавног тужилаштва или другог надређеног јавног тужилаштва, о основаности притужбе и предузетим мерама обавештавају се и ови органи.

Јавни тужилац сачињава службену белешку у којој се констатује да подносилац злоупотребљава право на подношење притужбе. Сматраће се да подносилац притужбе злоупотребљава право уколико притужба има претежно неразумну или увредљиву садржину или уколико подносилац учестало подноси притужбе исте или сличне садржине.

Уколико је притужба неразумљива, јавни тужилац је дужан да подносиоцу притужбе укаже на неразумљивост и да га позове да уреди садржину притужбе у року од осам данаод дана пријема притужбе. Уколико подносилац у предвиђеном року притужбу не уреди, јавни тужилац о томе сачињава службену белешку и обавештава подносиоца притужбе.“

Порески идентификациони број Основног јавног тужилаштва у Шапцу је 106399916.

Радно време Основног јавног тужилаштва у Шапцу је сваког радног дана од 7,30 до 15,30 часова.

Адреса Основног јавног тужилаштва у Шапцу је Шабац, улица Карађорђева бр. 25. Просторије које Основно јавно тужилаштво у Шапцу користи налазе се на 3 спрату.

Електронска адреса Основног јавног тужилаштва у Шапцу је [ojtsabac@](mailto:ojtsabac@open.telekom.rs)gmail.com

Број телефона канцеларије В. Ф. Основног јавног тужиоца у Шапцу је 015/354-616. В. Ф. Основног јавног тужиоца користи канцеларију број 41.

Број телефона Основног јавног тужилаштва у Шапцу је **015/354-614** и то:

-писарница локал 139. Бројеви канцеларија које користи писарница су 39 и 40;

-канцеларија првог заменика јавног тужиоца Милене Аврамовић локал 146. Број канцеларије коју користи заменик јавног тужиоца Милена Аврамовић је 46;

-канцеларија заменика јавног тужиоца Јасмине Југовић локал 142. Број канцеларије коју користи заменика јавног тужиоца Јасмина Југовић је 42;

-канцеларија заменика јавног тужиоца Агнесе Поч Винчић локал 147. Број канцеларије коју користи заменика јавног тужиоца Агнеса Поч Винчић је 47;

-канцеларија заменика јавног тужиоца Драгољуба Осећанског локал 151. Број канцеларије коју користи заменик јавног тужиоца Драгољуб Осећански је 51;

-канцеларија заменика јавног тужиоца Зорана Гавриловића локал 136. Број канцеларије коју користи заменик јавног тужиоца Зоран Гавриловић је 36;

-канцеларија заменика јавног тужиоца Бојана Прстојевића локал 143. Број канцеларије коју користи заменик јавног тужиоца Бојан Прстојевић је 43;

-канцеларија заменика јавног тужиоца и портпарола ОЈТ у Шапцу Александра Протића локал 149. Број канцеларије коју користи заменик јавног тужиоца Александар Протић је 49;

-канцеларија заменика јавног тужиоца Јелене Веселиновић локал 144. Број канцеларије коју користи заменик јавног тужиоца Јелена Веселиновић је 44;

-канцеларија заменика јавног тужиоца Јелене Алексић локал 138. Број канцеларије коју користи заменик јавног тужиоца Јелена Алексић је 38;

-канцеларија тужилачког помоћника Милене Симић локал 144. Број канцеларије коју користи тужилачки помоћник Милена Симић је 44;

-канцеларија тужилачког помоћника Јелене Станојевић локал 148. Број канцеларије коју користи тужилачки помоћник Јелена Станојевић је 48;

-канцеларија тужилачког помоћника Иване Тојић локал 148. Број канцеларије коју користи тужилачки помоћник Ивана Тојић је 48;

-канцеларија тужилачког помоћника Милене Игрутиновић Момић локал 145. Број канцеларије коју користи тужилачки помоћник Милена Игрутиновић Момић је 45.

Пријем грађана и давање обавештења у ОЈТ у Шапцу врши В. Ф. Основног јавног тужиоца, а по потреби и први заменик јавног тужиоца и портпарол ОЈТ у Шапцу.

Грађане који се интересују о стању поступка и одлукама по предметима датим у рад појединим заменицима јавног тужиоца у ОЈТ у Шапцу, примају и дају потребна обавештења и заменици јавног тужиоца који поступају у тим предметима.

Радници у писарници у ОЈТ у Шапцу могу на основу података из уписника давати само обавештења на која их овласти В. Ф. Основног јавног тужиоца или заменик јавног тужиоца кога он одреди, те за даље информације упутити на В. Ф. Основног јавног тужиоца или поступајућег заменика јавног тужиоца.

Овлашћено лице за поступање по захтевима за слободан приступ информацијама од јавног значаја је В. Ф. Основног јавног тужиоца Светлана Недељковић, а по потреби и заменици јавног тужиоца ОЈТ у Шапцу.

Лица овлашћена за сарадњу са новинарима и јавним гласилима су В. Ф. Основог јавног тужиоца Светлана Недељковић и портпарол Основног јавног тужилаштва у Шапцу, заменик јавног тужиоца Александар Протић.

Лице за заштиту података о личности је Милена Игрутиновић Момић, тужилачки помоћник.

Запослени у Основном јавном тужилаштву у Шапцу не носe униформе, нити било каква друга идентификациона обележја.

В. Ф. Основног јавног тужиоца и заменици јавног тужиоца Основног јавног тужилаштва у Шапцу имају службене легитимације и значке , које издаје Републички јавни тужилац и које се употребљавају искључиво приликом предузимања службених радњи и у друге сврхе се не могу користити.

На спољној, чеоној страни корица службене легитимације утиснут је Мали грб Републике Србије, као и натписи: „Република Србија“, „Републичко јавно тужилаштво“ и назив: „Службена легитимација“.

На горњој унутрашњој страни службене легитимације постоји простор димензија 6х9 цм: за фотографију величине 2,5 х 3 цм, место где се уписује име и презиме, функција коју врши, јавно тужилаштво у коме врши јавнотужилачку функцију, ознака серије и серијског броја, регистарски број, датум издавања, холограм, место за потпис Републичког јавног тужиоца и печат Републичког јавног тужилаштва.

Странице службене легитимације су димензија 8,5 х 11,5 цм и израђене су од коже црне боје.

На доњој унутрашњој страни службене легитимације налази се значка јавног тужилаштва.

Значка јавног тужилаштва има облик дванаестокраке звезде сребрне боје, димензија 6,5 х 7 цм, дебљине крака у основи од 1,3 цм, са језгром овалног облика, димензија 4,2 х 4,8 цм, са ободом сребрне боје украшеног са спољне стране уским рамом и бордуром дебљине 0,2 цм, а са унутрашње стране уским рамом, величине 0,5 цм, са натписом на горњој страни: „Република Србија“, а на доњој страни са натписом: „Републичко јавно тужилаштво“. Величина слова је 0,3 цм.

На горњој половини рама, на удаљености од 1,5 цм од врха рама, са леве и десне стране, налазе се развијене заставе Републике Србије величине 1 х 0,5 цм, које су заломљене по средини на доле, на леву и десну страну и горњом страном прелазе рам језгра значке за 0,1 цм.

У централном делу значке на плавој подлози налази се Мали грб Републике Србије величине 2,6 цм на који су окачени тасови ваге сребрне боје у висини доњег дела крила орла у грбу, а у дужини која прелази дужину штита на грбу Републике Србије за 0,3 цм.

Иза рама значке налази се усправно постављен мач, са дршком сребрне боје и сечивом сребрне боје усмерене на доле, постављен централно у дужини од 6,5 цм.

Просторије у којима се одвија рад Основног јавног тужилаштва у Шапцу налазе се на трећем спрату зграде Основног суда у Шапцу. До улаза у зграду води степениште. Нема урађеног прилаза за приступ лицима са инвалидитетом која се крећу уз помоћ помагала. На степеништу постоји уређај за несметан приступ улазу у зграду лицима са инвалидитетом која се крећу уз помоћ помагала, али није у функцији. У згради постоји лифт који је у функцији и који води и до трећег спрата на коме се налазе канцеларије које користи ОЈТ у Шапцу.

Питања од значаја за рад Основног јавног тужилашта у Шапцу разматрају се на седницама Колегијума, којима не могу присуствовати грађани. Наиме, Законом о јавном тужилаштву је прописано да колегијум јавног тужилаштва сачињавају јавни тужилац и сви заменици јавног тужиоца у том јавном тужилаштву, а Правилником о управи у јавним тужилаштвима да седницама Колегијума могу да присуствују тужилачки помоћници и приправници, као и други запослени и да имају право да учествују у разматрању питања која су стављена на дневни ред седнице, без права гласа.

Непосредан увид у рад Основног јавног тужилаштва у Шапцу грађани могу остварити у мери у којој то омогућавају напред наведене одредбе Закона о јавном тужилаштву, Правилника о управи у јавним тужилаштвима, одредбе Кривичног законика, Законика о кривичном поступку, Закона о слободном приступу информацијама од јавног значаја, Закона о заштити података о личности и осталих позитивних прописа.

Аудио и видео снимање зграде, односно просторија које користи Основно јавно тужилаштво у Шапцу и активности Основног јавног тужилаштва у Шапцу допуштено је уз услов да се пре предузимања наведених радњи прибави сагласност председника Основног суда у Шапцу и В. Ф. Основног јавног тужиоца у Шапцу. Наиме, Основно јавно тужилаштво у Шапцу користи просторије Основног суда у Шапцу, те је стога, поред сагласности В. Ф. Основног јавног тужиоца, за аудио и видео снимање зграде, односно просторија које користи ОЈТ у Шапцу, неопходна и сагласност председника Основног суда у Шапцу. Напред наведено се не односи на тонско или оптичко снимање регулисано чл. 236 Законика о кривичном поступку, који у ст. 1 предвиђа да орган поступка може одредити да се извођење доказне или друге радње сними помоћу уређаја за тонско или оптичко снимање, те одлуку о тонском или оптичком снимању применом чл. 236 ст. 1 Законика о кривичном поступку доноси В. Ф. Основног јавног тужиоца, односно поступајући заменик јавног тужиоца.

**5. СПИСАК НАЈЧЕШЋЕ ТРАЖЕНИХ ИНФОРМАЦИЈА ОД ЈАВНОГ ЗНАЧАЈА**

У 2020. години у Основно јавно тужилаштво у Шапцу је поднето 14 (четрнаест) захтева за приступ информацијама од јавног значаја. Структура ових захтева по подносиоцима је следећа:

* Четири захтева поднета су од стране грађана;
* Десет захтева поднета су од стране невладиних организација и др. Удружења грађана.

Од почетка 2021. године, Основном јавном тужилаштву у Шапцу је поднето 10 (десет) захтева за приступ информацијама од јавног значаја и то; један од стране грађана, један од стране медија, пет од стране невладиних организација и др. удружења грађана и три од стране осталих( тражиоци информација који су поднели захтеве а не подпадају под групе грађана , медија , политичких странака , органа власти као и невладиних организација и др. удружења грађана).

Најчешће тражене информације од јавног значаја од Основног јавног тужилаштва у Шапцу су оне које се односе на поднете кривичне пријаве и исход поступка по истима – донета решења о одбачају кривичне пријаве, поднете оптужне акате, донете пресуде, а у погледу кривичних дела која тражиоци наводе у својим захтевима.

Напред наведене информације од јавног значаја су од Основног јавног тужилаштва у Шапцу тражене писаним захтевима за приступ информацијама од јавног значаја, који су ОЈТ у Шапцу достављани посредством поште или на електронску адресу Основног јавног тужилаштва у Шапцу.

**6. ОПИС НАДЛЕЖНОСТИ, ОВЛАШЋЕЊА**

**И ОБАВЕЗА**

Јавно тужилаштво је самостални државни орган који гони учиниоце кривичних дела и других кажњивих дела и предузима мере за заштиту уставности и законитости.

Сходно одредби чл. 14 Закона о јавном тужилаштву, стварна надлежност јавног тужилаштва одређује се у складу са одредбама закона које важе за утврђивање стварне надлежности суда, осим када законом није другачије одређено, те се стога стварна надлежност Основног јавног тужилаштва у Шапцу одређује у складу са одредбама Закона о уређењу судова.

Основно јавно тужилаштво у Шапцу је стварно надлежно да гони учиниоце кривичних дела за која је као главна казна предвиђена новчана казна или казна затвора до десет и десет година ако за поједина од њих није надлежно друго тужилаштво.

Сходно чл. 15 Закона о јавним тужилаштвима, месна надлежност јавног тужилаштва одређује се у складу са законом којим се уређују седишта и подручја јавних тужилаштава. Одредбом чл. 9 тач. 58 Закона о седиштима и подручјима судова и јавних тужилаштава прописано је да је једно од основних јавних тужилаштава Основно јавно тужилаштво у Шапцу, за подручје Основног суда у Шапцу. Истим законом је прописано да је један од основних судова Основни суд у Шапцу, за територију ошштине Богатић, Владимирци и Коцељева и за град Шабац, са судском јединицом у Богатићу и судском јединицом у Коцељеви за територију општина Коцељева и Владимирци.

Код гоњења за кривична дела и прекршаје, јавни тужилац поступа пред судом и другим државним органом, предузимајући радње на које је законом овлашћен.

Код гоњења за привредне преступе, носиоци јавнотужилачке функције у ОЈТ у Шапцу не поступају пред судом, али се у ОЈТ у Шапцу израђују нацрти оптужних предлога и ово тужилаштво предузима друге радње за које је овлашћено у ситуацијама када је месно и стварно надлежно ОЈТ у Шапцу.

Носиоци јавнотужилачке функције у ОЈТ у Шапцу поступају у парничном, управном, извршном, ванпарничном и другом поступку, вршећи при томе радње на које су посебним законима овлашћени.

Носиоци јавнотужилачке функције у ОЈТ у Шапцу поступају у границама своје стварне и месне надлежности, у оквиру надлежности органа пред којим поступају.

Основно право и основна дужност јавног тужиоца је гоњење учинилаца кривичих дела.

За кривична дела за која се гони по службеној дужности, јавни тужилац је надлежан да руководи предистражним поступком, да одлучује о непредузимању или одлагању кривичног гоњења, да спроводи истрагу, да закључује споразум о признању кривичног дела, да подиже и заступа оптужбу пред надлежним судом, да одустане од оптужбе, да изјављује жалбе против неправноснажних судских одлука и да подноси ванредне правне лекове против правноснажних судских одлука, да предузима друге радње када је то одређено закоником о кривичном поступку.

**Ради вршења овлашћења да руководи предистражним поступком**, јавни тужилац предузима потребне радње ради гоњења учинилаца кривичних дела, те у вези са тим може наложити полицији да предузима одређене радње ради откривања кривичних дела и проналажења осумњичених, а такође је овлашћен да у току предистражног поступка од полиције преузме вршење радње коју је полиција на основу закона самостално предузела. Ако јавни тужилац из саме кривичне пријаве не може оценити да ли су вероватни наводи пријаве или ако подаци у пријави не пружају довољно основа да може одлучити да ли ће спровести истрагу или ако је на други начин сазнао да је извршено кривично дело, јавни тужилац може сам прикупити потребне податке, позивати грађане под условима одређеним Закоником о кривичном поступку, поднети захтев државним и другим органима и правним лицима да му пруже потребна обавештења.

**Одлуку о непредузимању кривичног гоњења** јавни тужилац доноси у ситуацијама када из самог поднеска, обавештења, извештаја и слично поднетих од стране грађана, полиције, државних органа и других подносилаца, или након предузетих радњи, утврди да не постоје основи сумње да је учињено кривично дело за које се гони по службеној дужности. О таквој одлуци се сачињава службена белешка, а подносилац иницијалног акта се о одлуци обавештава писаним дописом.

**Јавни тужилац може одложити кривично гоњење** за кривична дела за која је предвиђена новчана казна или казна затвора до пет година ако осумњичени прихвати једну или више обавеза предвиђених Закоником о кривичном поступку. У таквим ситуацијама, а након утврђивања да су испуњени услови за одлагање кривичног гоњења, јавни тужилац доноси наредбу о одлагању кривичног гоњења и у њој одређује рок у којем осумњичени мора извршити обавезу или обавезе које је преузео да изврши, а тај рок за извршење обавезе не може бити дужи од годину дана. Ако осумњичени у на напред наведени начин одређеном року изврши преузету обавезу, јавни тужилац доноси решење о одбачају кривичне пријаве поднете против осумњиченог и о томе обавештава оштећеног, који у оваквој ситуацији нема право да поднесе приговор против решења о одбачају кривичне пријаве. Уколико осумњичени у року одређеном за извршење обавезе коју је преузео ту обавезу не изврши, поступак против њега се наставља.

**Истрага** се покреће када постоје основи сумње да је извршено кривично дело за које је прописана казна затвора у трајању од 10 година (и у дужем трајању), а покреће се наредбом надлежног јавног тужиоца против одређеног лица за које постоје основи сумње да је учинило кривично дело или против непознатог учиниоца када постоје основи сумње да је учињено кривично дело.

За кривична дела за која је прописана новчана казна или казна затвора до осам година не спроводи се истрага, али се и у поступку због ових кривичних дела од стране јавног тужиоца предузимају доказне радње.

Ради вршења свог основног права и своје основне дужности – гоњења учинилаца кривичних дела, јавни тужилац саслушава осумњичене, испитује сведоке, доноси наредбу о вештачењу, те предузима и друге радње у вези са извођењем доказних радњи предвиђених Закоником о кривичном поступку, све у складу са тим Закоником.

**Споразум о признању кривичног дела** јавни тужилац и окривљени могу закључити од доношења наредбе о спровођењу истраге па до завршетка главног претреса. Споразум о признању кривичног дела јавни тужилац и окривљени могу закључити и у погледу кривичних дела за која се не спроводи истрага – дакле, у погледу кривичних дела за која је прописана новчана казна или казна затвора до осам година.

**Оптужбу пред надлежним судом јавни тужилац подиже** када, након спроведене истраге или спроведених доказних радњи, оцени да постоји оправдана сумња да је одређено лице извршило кривично дело за које се кривично гоњење предузима по службеној дужности. Оптужба се подноси у форми оптужнице – због кривичних дела за која се спроводи истрага или у форми оптужног предлога – због кривичних дела за која се не спроводи истрага. Ако прикупљени подаци о кривичном делу и учиниоцу пружају довољно основа за оптужење, оптужница се може подићи и без спровођења истраге.

Ако је окривљени учинио противправно дело које је у закону одређено као кривично дело у стању неурачунљивости, јавни тужилац ће поднети суду **предлог да окривљеном изрекне меру безбедности** обавезног психијатријског лечења и чувања у здравственој установи, односно предлог за обавезно психијатријско лечење окривљеног на слободи, ако за изрицање такве мере постоје услови предвиђени Кривичним законом.

**Заступање оптужбе пред судом** подразумева присуство и предузимање радњи од стране јавног тужиоца, заменика јавног тужиоца или тужилачког сарадника односно вишег тужилачког сарадника на главном претресу пред судом, односно на рочишту за изрицање кривичне санкције. Наиме, за кривична дела за која се може изрећи као главна казна новчана казна или казна затвора до пет година јавни тужилац може у оптужном предлогу ставити **захтев за одржавање рочишта за изрицање кривичне санкције**. Такав захтев јавни тужилац може ставити ако сматра да на основу сложености предмета и прикупљених доказа, а нарочито услед хапшења окривљеног при извршењу кривичног дела или признања да је учинио кривично дело, одржавање главног претреса није потребно.

**О одустанку од оптужбе** сачињава се посебна службена белешка као саставни део списа, у коју се уносе разлози за овакву одлуку.

**Изјављивање жалби против неправноснажних судских одлука** подразумева изјављивање жалби против неправноснажних пресуда и решења суда. Против осуђујуће пресуде донете по окончању рочишта за изрицање кривичне санкције јавни тужилац не може изјавити жалбу.

**Ванредни правни лекови** су захтев за понављање кривичног поступка и захтев за заштиту законитости. Захтев за понављање кривичног поступка јавни тужилац може поднети, из Закоником о кривичном поступку предвиђених разлога, у погледу кривичног поступка који је завршен правноснажном пресудом. Када се ради о кривичном поступку у коме је окривљени осуђен у одсуству (ситуације када ванрасправно веће поступајућег суда претходно донесе решење о суђењу у одсуству, на предлог тужиоца, из разлога постојања нарочито оправданих разлога да се окривљеном суди иако је одсутан и уз испуњеност услова да је у бекству или да није доступан државним органима), те наступи могућност да се суђење спроведе у његовом присуству, јавни тужилац није овлашћен да поднесе захтев за понављање поступка само из тог разлога, већ то могу учинити окривљени и његов бранилац.

Захтев за заштиту законитости Основни јавни тужилац није овлашћен да поднесе. Захтев за заштиту законитости може поднети Републички јавни тужилац, али је Основно јавно тужилаштво овлашћено да иницијативу за подизање захтева за заштиту законитости достави Републичком јавном тужилаштву преко надлежног Апелационог јавног тужилаштва, те је дужно да о поднетој иницијативи за подизање захтева за заштиту законитости обавести непосредно више јавно тужилаштво.

**7. ОПИС ПОСТУПАЊА У ОКВИРУ НАДЛЕЖНОСТИ, ОВЛАШЋЕЊА И ОБАВЕЗА**

В.Ф.Основног јавног тужиоца ОЈТ у Шапцу предузима радње у поступку непосредно или преко заменика јавног тужиоца, а у поступку за кривична дела за која је прописана казна затвора до пет година и преко тужилачких сарадника, односно у поступку за кривична дела за која је прописана казна затвора до осам година и преко виших тужилачких сарадника.

У свом поступању у оквиру надлежности, обавеза и овлашћења, носиоци јавнотужилачке функције у ОЈТ у Шапцу саслушавају осумњичене и испитују сведоке и о томе сачињавају записнике, сачињавају наредбе о одлагању кривичног гоњења, наредбе о вештачењу, позиве, обавештења, службене белешке о непредузимању кривичног гоњења, службене белешке о неизјављивању жалбе, решења о одбачају кривичне пријаве, оптужне предлоге, оптужнице, споразуме о признању кривичног дела и акте који га прате, наредбу о спровођењу истраге и акте у току истраге, као и друге акте, у складу са позитивним прописима дају информације у вези предмета у којима поступају осумњиченим лицима, оштећенима, браниоцима, пуномоћницима, законским заступницима и другим овлашћених лицима.

Тужилачки помоћници ОЈТ у Шапцу, а у поступку за кривична дела за која је прописана казна затвора до пет година, односно до осам година, саслушавају осумњичене и испитују сведоке и о томе сачињавају записнике, сачињавају нацрте наредби о одлагању кривичног гоњења, нацрте наредби о вештачењу, нацрте позива, нацрте обавештења, нацрте службених белешки о непредузимању кривичног гоњења,нацрте службених белешки о неизјављивању жалбе, нацрте решења о одбачају кривичне пријаве, нацрте оптужних предлога, нацрте аката у вези са радним односима запослених у ОЈТ у Шапцу, учествују у изради годишњих и периодичних извештаја.

Заменици јавног тужиоца ОЈТ у Шапцу заступају оптужне предлоге и оптужнице које је ово тужилаштво поднело суду, односно присуствују главним претресима пред Основним судом у Шапцу и то у седишту Основног суда у Шапцу, као и у Судској-јединици у Богатићу и Судској-јединици у Коцељеви.

Тужилачки помоћници ОЈТ у Шапцу, а у поступку за кривична дела за која је прописана казна затвора до пет, односно осам година, заступају оптужне предлоге које је ово тужилаштво поднело суду, односно присуствују главним претресима пред Основним судом у Шапцу и то у седишту Основног суда у Шапцу, као и у Судској јединици у Богатићу и Судској јединици у Коцељеви.

Надлежности, обавезе и овлашћења Основног јавног тужилаштва у Шапцу произилазе превасходно из Устава Републике Србије, Закона о јавном тужилаштву, Законика о кривичном поступку, Правилника о управи у јавним тужилаштвима, али и из свих других законских и подзаконских прописа које ОЈТ у Шапцу користи у свом раду. Поред тога, произилазе и из општих обавезних упутстава републичког јавног тужиоца.

Све своје надлежности, обавезе и овлашћења Основно јавно тужилаштво је вршило у протеклом периоду, а врши их и сада, и то предузимањем радњи на које је овлашћено.

У Основном јавном тужилаштву у Шапцу у 2020. години формирано је 1806 КТ предмета, 470 КТН предмета, 3951 КТР предмета, 180 КЕО предмета и 141 СК предмета.

У Основном јавном тужилаштву у Шапцу у 2021. години, закључно са 29.06.2021.године, формирано је ; 903 **КТ** предмета, 186 **КТН** предмета, 1857 **КТР** предмета, 83 **КЕО** предмета и 97 **СК** предмета.

Послови у Основном јавном тужилаштву у Шапцу обављају се на основу програма и плана рада, који се сачињава за сваку календарску годину посебно. В.Ф. Основног јавног тужиоца утврђује програм и план рада у писаној форми, потписује га и упознаје са његовом садржином све заменике јавног тужиоца и запослене, најкасније до почетка године на коју се програм и план односи.

Основно јавно тужилаштво у Шапцу је дужно да до 1. фебруара текуће године сачини извештај о раду ОЈТ у Шапцу за претходну годину и достави га Вишем јавном тужилаштву у Шапцу. Пре достављања Вишем јавном тужилаштву у Шапцу, извештај о раду се разматра на Колегијуму Основног јавног тужилаштва у Шапцу.

**8. ПРОПИСИ КОЈЕ ОСНОВНО ЈАВНО ТУЖИЛАШТВО У ШАПЦУ ПРИМЕЊУЈЕ У СВОМ РАДУ**

Делокруг и надлежности Основног јавног тужилаштва у Шапцу, односно послови које ОЈТ у Шапцу обавља су утврђени превасходно Законом о јавном тужилаштву („Службени гласник РС“, бр. 116/2008, 104/2009, 101/2010, 78/2011, 101/2011, 38/2012, 121/2012, 101/2013, 111/2014, 117/2014, 106/2015 и 63/2016), Законом о седиштима и подручјима судова и јавних тужилаштава („Службени гласник РС“ број 101/13), Закоником о кривичном поступку („Службени гласник РС“ број 72/11, 101/11, 121/12, 32/13, 45/13, 55/14), Законом о спречавању насиља у породици („Службени гласник РС“ број 94/2016), Правилником о управи у јавним тужилаштвима („Службени гласник РС“ број 110/09, 87/10, 5/12 и 54/17).

Поред напред наведених прописа, делокруг и надлежности ОЈТ у Шапцу, односно послови које ово тужилаштво обавља утврђени су – произилазе и из осталих прописа које Основно јавно тужилаштво у Шапцу у свом раду примењује:

* Устав Републике Србије („Службени гласник РС“, бр. 98/2006);
* Закон о јавном тужилаштву (“Службени гласник РС" број 116/2008, 104/2009, 101/2010, 78/2011, 101/2011, 38/2012 (Одлука Уставног суда), 121/2012, 101/2013, 111/2014 (Одлука Уставног суда), 117/2014 - Одлука УС РС, 117/2014, 106/2015 и 63/2016 - Одлука УС РС);
* Законик о кривичном поступку (" Службени гласник РС" број 72/2011, 101/2011, 121/2012, 32/2013, 45/2013, 55/2014);
* Кривични законик („Службени гласник РС“ број 85/05, 88/05, 107/05, 72/09, 111/09, 121/12, 104/13, 108/14);
* Закон о државним службеницима („Службени гласник РС“ број 79/05, 81/05, 83/05, 64/07, 67/07, 116/08, 104/09, 99/14);
* Закон о платама државних службеника и намештеника („Службени гласник РС“ број 62/06, 63/06, 115/06, 101/07, 99/10, 108/13, 99/14);
* Закон о уређењу судова („Службени гласник РС“ број 116/08, 101/2010, 31/2011 – други закон, 78/2011 – други закон, 101/2011, 101/2013, 40/2015 – други закон, 106/2015, 13/2016, 108/2016);
* Закон о раду („Службени гласник РС“ број 24/05, 61/05, 54/09, 32/13, 75/14 и 13/17);
* Закон о парничном поступку („Службени гласник РС“ број 72/11, 49/13, 74/13, 55/14);
* Закон о општем управном поступку („Службени гласник РС“ број 18/2016);
* Закон о слободном приступу информацијама од јавног значаја („Службени гласник РС“ број 120/04, 54/07, 104/09, 36/10);
* Закон о заштити података о личности („Службени гласник РС“ број 97/08, 104/09, 68/12 – Одлука УС РС, 107/12);
* Закон о међународној правној помоћи у кривичним стварима („Службени гласник РС“ број 20/09);
* Закон о заштити узбуњивача („Службени гласник РС“ број 128/14);
* Закон о привредним преступима („Службени лист СФРЈ“ број 4/77, 36/77, 14/85, 74/87, 57/89, 3/90 и „Службени лист СРЈ“ број 27/92, 24/94, 28/96, 64/2001 и РС, 101/2005 – други закон);
* Закон о прекршајима („Службени гласник РС“ број 65/13, 13/2016 и 98/2016);
* Закон о јавним набавкама („Службени гласник РС“ број 124/12, 14/15, 68/15);
* Закон о одузимању имовине проистекле из кривичног дела („Службени гласник РС“ број 32/13 и 94/2016);
* Закон о одговорности правних лица за кривична дела („Службени гласник РС“ број 97/08);
* Породични закон („Службени гласник РС“ број 18/05, 72/2011-други закон и 6/2015);
* Закон о извршењу и обезбеђењу („Службени гласник РС“ број 106/2015);
* Закон о спречавању насиља у породици („Службени гласник РС“ број 94/2016).

Поред напред наведених закона, Основно јавно тужилаштво у Шапцу у свом раду примењује и све остале законе Републике Србије, релевантне за конкретне предмете, односно процесе рада и поступања овог тужилаштва.

Поред законских прописа, Основно јавно тужилаштво у Шапцу у свом раду примењује и подзаконске прописе, односно Правилник о управи у јавним тужилаштвима („Службени гласник РС“ број 110/09, 87/10, 5/12), као и друге релевантне Правилнике, а у свом раду примењује и важеће уредбе, те поступа у складу са општим обавезним упутствима Републичког јавног тужиоца.

Целокупан рад Основног јавног тужилаштва у Шапцу, односно делокруг надлежности и послови које ово тужилаштво обавља, заснивају се на Уставу Републике Србије.

**9. УСЛУГЕ КОЈЕ ОСНОВНО ЈАВНО ТУЖИЛАШТВО У ШАПЦУ ПРУЖА ЗАИНТЕРЕСОВАНИМ ЛИЦИМА**

Сходно томе да је јавно тужилаштво самостални државни орган који гони учиниоце кривичних дела и других кажњивих дела и предузима мере за заштиту уставности и законитости, Основно јавно тужилаштво у Шапцу непосредно пружа услуге физичким и правним лицима, те државним органима, као и својим запосленима.

Основном јавном тужилаштву у Шапцу државни и други органи, правна и физичка лица могу **поднети кривичну пријаву** писмено, усмено или другим средством.

Када се овом тужилаштву кривична пријава подноси усмено, о томе се саставља записник. Кривичне пријаве на записник у ОЈТ у Шапцу примају тужилачки помоћници, а по потреби и заменици јавног тужиоца. Подносилац кривичне пријаве се приликом узимања кривичне пријаве на записник упозорава на последице лажног пријављивања.

Када је кривична пријава ОЈТ у Шапцу поднета телефоном или другим телекомуникацијским средством о томе се саставља службена белешка. Када је кривична пријава поднета електронском поштом, таква кривична пријава се чува на одговарајућем носачу података и одштампа се.

Поред подношења кривичних пријава, Основном јавном тужилаштву у Шапцу сва заинтересована лица могу поднети и различита обавештења, молбе, предлоге, извештаје и друге поднеске, на исти начин на који се може поднети и кривична пријава.

Основно јавно тужилаштво у Шапцу, по захтевима грађана издаје **уверења и потврде** о чињеницама о којима води евиденцију и по тим захтевима поступа без одлагања.

Основном јавном тужилаштву у Шапцу се могу поднети **захтеви за приступ информацијама од јавног значаја**, у складу са Законом о слободном приступу информацијама од јавног значаја, а ово тужилаштво по таквим захтевима приступа у складу са одредбама наведеног закона, Закон о заштити података о личности, Законика о кривичном поступку и осталих релевантних прописа.

У оквиру поступања у конкретним, већ формираним предметима Основно јавно тужилаштво у Шапцу **прима поднеске** за конкретне предмете. Прима и даје потребна обавештења о стању поступка и одлукама у предметима датим у рад заменицима јавног тужиоца, све у складу са одредбама Законика о кривичном поступку, Правилника о управи у јавним тужилаштвима, Закону о слободном приступу информацијама од јавног значаја, Закона о заштити података о личности и осталих релевантних прописа.

Основно јавно тужилаштво у Шапцу, а у складу са одредбама Законика о кривичном поступку и Правилника о управи у јавним тужилаштвима, омогућава **увид, разматрање и фотокопирање списа предмета** окривљеном, браниоцу окривљеног, оштећеном, пуномоћнику оштећеног, у ситацијама када су за то испуњени прописани услови.

Обавеза Основног јавног тужилаштва у Шапцу да пружи напред наведне услуге произилази из одредаба Закона о јавном тужилаштву, Законика о кривичном поступку, Правилника о управи у јавним тужилаштвима, као и из других позитивних прописа.

**10. ПОСТУПАК РАДИ ПРУЖАЊА УСЛУГА**

**Што се тиче подношења кривичне пријаве**, поступак се разликује у зависности од тога да ли се кривична пријава подноси писмено, усмено или другим средством.

У Основном јавном тужилаштву у Шапцу, писана кривична пријава се може поднети на тај начин што се предаје у писарницу овог тужилаштва, канцеларија бр. 39. Писана кривична пријава се може поднети сваког радног дана у периоду од 07,30 часова до 15,30 часова, а може се Основном јавном тужилаштву доставити и посредством поште.

Усмена кривична пријава, односно кривична пријава на записник ОЈТ у Шапцу, се подноси средом, у временском периоду од 11,00 до 14,00 часова. Кривичне пријаве на записник у ОЈТ у Шапцу примају тужилачки помоћници, а по потреби – у ситуацијама када је приступио велики број подносилаца кривичних пријава у напред наведеном периоду, кривичне пријаве на записник у ОЈТ у Шапцу примају и заменици јавног тужиоца. Сем наведеног термина за пријем кривичних пријава поднетих усмено, ОЈТ у Шапцу се било ког радног дана у периоду од 07,30 до 15,30 часова могу поднети усмене кривичне пријаве – кривичне пријаве на записник, а у ситуацијама када се ради о сумњи да је извршено кривично дело насиље у породици из чл. 194 Кривичног законика, као и било које друго кривично дело са елементима насиља. Поред тога, кривичне пријаве на записник се могу поднети сваког радног дана у периоду од 07,30 до 15,30 часова и у другим ситуацијама када постоји потреба хитног предузимања радњи. Када лице заинтересовано за подношење кривичне пријаве ван термина одређеног за пријем кривичних пријава на записник приступи у ОЈТ у Шапцу, разговор са истим обавља В. Ф. Основног јавног тужиоца, те процењује потребу за хитношћу у поступању у конкретној ситуацији и на основу тога се заинтересованом лицу предочава да приступи у ОЈТ у Шапцу у редовном термину за пријем кривичних пријава на записник, истовремено му се предочава и могућност да кривичну пријаву поднесе писаним путем или се од истог одмах узима кривична пријава на записник.

Након пријема кривичне пријаве, иста се заводи у одговарајући уписник и додељује заменику јавног тужиоца у рад. Када се ради о предметима у којима постоји потреба за хитним поступањем, кривичне пријаве се у уписник заводе одмах и одмах након завођења износе заменику јавног тужиоца којем су додељене у рад.

На исти начин се поступа независно од тога да ли је кривична пријава поднета писмено, усмено, другим средством или је тужилаштву достављена од стране полиције.

Што се тиче кривичних пријава поднетих ОЈТ у Шапцу телефоном, другим телекомуникацијским средством, о томе се саставља службена белешка и по истој формира предмет.

У случају подношења кривичне пријаве електронском поштом, иста се чува на одговарајућем носачу података, одштампа, те се по истој поступа на напред наведени начин.

**Уверења и потврде о чињеницама о којима води евиденцију** ОЈТ у Шапцу издаје по захтевима грађана, у складу са позитивним прописима, а по тим захтевима се поступа без одлагања. Захтеви грађана за издавање уверења и потврда се подносе у писарници ОЈТ у Шапцу, у писаној форми, било ког радног дана у периоду од 07,30 часова до 15,30 часова, а могу се доставити и посредством поште, факсом или на електронску адресу ОЈТ у Шапцу.

**Захтеве за приступ информацијама од јавног значаја** ОЈТ у Шапцу прима у писаном облику, а прима и наведене захтеве достављене електронским путем или факсом. Након пријема захтева за приступ информацијама од јавног значаја, исти се заводе у одговарајући уписник, износе обрађивачу, те се на исте одговара у року прописаном Законом о слободном приступу информацијама од јавног значаја. У складу са Законом о слободном приступу информацијама од јавног значаја, могуће је Основном јавном тужилаштву у Шапцу поднети и усмени захтев за приступ информацијама од јавног значаја, који се саопштава у записник, а примењују се рокови као да је захтев поднет писмено.

У оквиру поступања у конкретним предметима, Основном јавном тужилаштву у Шапцу се **поднесци за конкретне предмете** могу поднети сваког радног дана у термину од 07,30 до 15,30 часова у писарници ОЈТ у Шапцу, а могу се доставити и посредством поште, односно електронске поште у складу са одредбама Законика о кривичном поступку и других прописа релевантних за конкретни поднесак.

**Обавештења о стању поступка и одлукама у предметима** датим у рад заменицима јавног тужиоца, лицима која су овлашћена за пријем таквих обавештења, дају заменици јавног тужиоца који поступају у конкретном предмету, радници у писарници на основу података из уписника, као и В.Ф. Основног јавног тужиоца Светлана Недељковић. Лица заинтересована за добијање обавештења о стању поступка и одлукама у конкретним предметима ОЈТ у Шапцу, најпре се обраћају са усменим захтевом запосленима у писарници овог тужилаштва, а који им на основу података из уписника дају само обавештења на која их овласти В.Ф.Основног јавног тужиоца, након чега лица за даље информације упућују на поступајућег заменика јавног тужиоца. У случају спречености или одсутности поступајућег заменика јавног тужиоца, запослени у писарници овог тужилаштва лица заинтересована за даље информације упућују код В.Ф.Основног јавног тужиоца. Заинтересована лица се за обавештења о стању у конкретним предметима писарници овог тужилаштва могу обратити сваког радног дана у периоду од 07,30 часова до 15,30 часова. Наведена обавештења заменици јавног тужиоца ОЈТ у Шапцу заинтересованим лицима дају сваког радног дана у периоду од 07,30 часова до 15,30 часова. У случају одсутности са рада поступајућег заменика јавног тужиоца, обавештење даје В.Ф. Основног јавног тужиоца у Шапцу. Заинтересована лица која приступе у ОЈТ у Шапцу са захтевом за давање обавештења, поступајући заменици примају одмах, а заинтересована лица чекају једино у ситуацијама када су поступајући заменици на главном претресу или предузимају доказне радње.

**Захтев за увид, разматрање и фотокопирање списа предмета** подноси се у писаном облику и предаје у писарници ОЈТ у Шапцу, сваког радног дана у термину од 07,30 часова до 15,30 часова или доставља посредством поште, односно електронске поште у складу са одредбама Законика о кривичном поступку и других релевантних прописа. О захтеву одлучује В.Ф.Основног јавног тужиоца, први заменик јавног тужиоца Милена Аврамовић или поступајући заменик јавног тужиоца, све у складу са важећим прописима. По захтевима за увид, разматрање и фотокопирање списа се поступа без одлагања. Уколико се предмет на који се наведени захтев односи налази у писарници, захтев се улаже у списе предмета и потом се предмет износи лицу овлашћеном за одлучивање по захтеву. Уколико се предмет налази у раду код поступајућег заменика, захтев се улаже у списе предмета ради доношења одлуке о истом.

У складу са чл. 73 Правилника о управи у јавним тужилаштвима, свако ко има оправдан интерес и обрати се јавном тужилаштву за поступање у стварима за које је надлежно јавно тужилаштво, има право на **подношење представке или притужбе** на рад јавног тужилаштва и да о одлуци по представци или притужби буде обавештен.

Представка или притужба на рад заменика јавног тужиоца или запосленог у ОЈТ у Шапцу, подноси се В.Ф.Основног јавног тужиоца, а на рад В.Ф. Основног јавног тужиоца, Вишем јавном тужиоцу ВЈТ у Шапцу. Представка или притужба се могу предати у писарници ОЈТ у Шапцу сваког радног дана у периоду од 07,30 часова до 15,30 часова, а могу се тужилаштву доставити путем поште, односно електронске поште.

В.Ф. Основног јавног тужиоца у Шапцу у складу са одредбама Правилника о управи у јавним тужилаштвима, обавештава подносиоца представке или притужбе о основаности исте и о предузетим мерама у року од 30 дана од дана пријема притужбе, односно представке.

Представка или притужба се могу поднети и преко Државног већа тужилаца, Министарства правде Републике Србије, Републичког јавног тужилаштва, Вишег јавног тужилаштва у Шапцу, Апелационог јавног тужилаштва у Новом Саду. У ситуацијама када су представка или притужба поднете на наведени начин, о основаности представке или притужбе и о предузетим мерама обавештавају се и наведени органи.

**11. ПРЕГЛЕД ПОДАТАКА О ПРУЖЕНИМ УСЛУГАМА**

**Табела 1 – Кривичне пријаве поднете Основном јавном тужилаштву у Шапцу у 2020. години**

|  |  |  |
| --- | --- | --- |
| **Број кривичних пријава уведених у КТ уписник (по лицима)** | **Број кривичних пријава уведених у КТН уписник** | **Укупан број кривичних пријава** |
| 2150 | 470 | 262 |

**Табела 2 – Кривичне пријаве поднете Основном јавном тужилаштву у Шапцу у 2021. години, закључно са 29.06.2021. године**

|  |  |  |
| --- | --- | --- |
| **Број кривичних пријава уведених у КТ уписник (по лицима)** | **Број кривичних пријава уведених у КТН уписник** | **Укупан број кривичних пријава** |
| 1049 | 186 | 1235 |

**Табела 3 – Притужбе/представке поднете или достављене Основном јавном тужилаштву у Шапцу у 2020. години**

|  |  |
| --- | --- |
| **Број поднетих / достављених притужби-представки** | **Број притужби по којима је подносиоцу упућено обавештење** |
| 38 | 38 |

**Табела 4 – Притужбе/представке поднете или достављене Основном јавном тужилаштву у Шапцу у 2021. години, закључно са 29.06.2021.године**

|  |  |
| --- | --- |
| **Број поднетих / достављених притужби-представки** | **Број притужби по којима је подносиоцу упућено обавештење** |
| 10 | 10 |

**Табела 5 – Примена Закона о слободном приступу информацијама од јавног значаја у 2020. години**

|  |  |  |  |  |  |  |
| --- | --- | --- | --- | --- | --- | --- |
| **Ред.бр.** | **Тражилац информације** | **Број поднетих захтева** | **Број усвојених / делимично усвојених захтева** | **Број одбачених захтева** | **Број одбијених захтева** | **Укупан број изјављених жалби** |
| **1.** | Грађани | 4 | 4 | / | / | / |
| **2.** | Медији | / | / | / | / | / |
| **3.** | Невладине организације и др. удружења грађана | 10 | 10 | / | / | / |
| **4.** | Политичке странке | / | / | / | / | / |
| **5.** | Органи власти | / | / | / | / | / |
| **6.** | Остало | / | / | / | / | / |
| **7.** | Укупно | 14 | 14 | / | / | / |

**Табела 6 – Примена Закона о слободном приступу информацијама од јавног значаја у 2021. години, закључно са 29.06.2021. године**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред.бр.** | **Тражилац информације** | **Број поднетих захтева** | **Бро усвојених / делимично усвојених захтева** | **Број одбачених захтева** | **Број одбијених захтева** | **Укупан број изјављених жалби** | **Број жалби због одбијања захтева** |
| **1.** | Грађани | 1 | 1 | / | / | / | / |
| **2.** | Медији | 1 | 1 | / | / | / | / |
| **3.** | Невладине организације и др. удружења грађана | 5 | 5 | / | / | / | / |
| **4.** | Политичке странке | / | / | / | / | / | / |
| **5.** | Органи власти | / | / | / | / | / | / |
| **6.** | Остало | 3 | 3 | / | / | / | / |
| **7.** | Укупно | 10 | 10 | / | / | / | / |

**12. ПОДАЦИ О ПРИХОДИМА И РАСХОДИМА У 2020. ГОДИНИ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Функц.** | **Извор финанс.** | **Програм** | **Пројекат** | **Ек. клас.** | **Опис конта** | **Средства одобрена за 2020. г. Законом о буџету** | **Реализација до 29.12.2020. год.** |
| 330 | 01 | 1604 | 0013 | 411 | Плате и додаци запослених – изабрана лица | 22.316.000,00 | 22.111.789,46 |
| 330 | 01 | 1604 | 0014 | 411 | Плате и додаци запослених – радници | 16.464.158,33 | 16.464.158,10 |
| 330 | 01 | 1604 | 0013 | 412 | Социјални доприноси на терет послодавца – изабрана лица | 3.732.700,00 | 3.681.612,98 |
| 330 | 01 | 1604 | 0014 | 412 | Социјални доприноси на терет послодавца – радници | 2.741.285,00 | 2.741.282,38 |
| 330 | 01 | 1604 | 0013 | 413 | Накнаде у натури | 33.000,00 | 32.000,00 |
| 330 | 01 | 1604 | 0013 | 414 | Социјална давања | 1.000,00 | 114.094,98 |
| 330 | 04 | 1604 | 0014 | 414 | Социјална давања | 1.290.421,00 | 1.518.457,89 |
| 330 | 1 | 1604 | 14 | 415 | Накнаде трошкова за запослене | 657.179,00 | 632.071,12 |
| 330 | 01 | 1604 | 0013 | 415 | Накнаде трошкова за запосл. | 215.000,00 | 120.024,80 |
| **Функц.** | **Извор финанс.** | **Програм** | **Пројекат** | **Ек. клас.** | **Опис конта** | **Средства одобрена за 2020. г. Законом о буџету** | **Реализација до 29.12.2020. год.** |
| 330 | 01 | 1604 | 0013 | 416 | Награде зап. и остали посебни расходи | 289.000,00 | 287.390,00 |
| 330 | 01 | 1604 | 0013 | 421 | Стални трошкови | 2.500.000,00 | 1.976.223,89 |
| 330 | 01 | 1604 | 0013 | 422 | Трошкови путовања | 70.000,00 | 3.000,00 |
| 330 | 01 | 1604 | 0013 | 423 | Услуге по уговору | 27.765.000,00 | 28.857.115,83 |
| 330 | 01 | 1604 | 0013 | 425 | Услуге поправке | 90.000,00 | 63.922,48 |
| 330 | 01 | 1604 | 0013 | 426 | Материјал | 950.000,00 | 949.999,31 |
| 330 | 01 | 1604 | 0013 | 482 | Порези, обавезне таксе, казне и пенали | 40.000,00 | 36.300,00 |
| 330 | 01 | 1604 | 0013 | 483 | Новчане накнаде и пенали по решењу судова | 303.000,00 | 299.144,83 |
| 330 | 01 | 1604 | 0014 | 512 | Машине и опрема | 100.000,00 | 97.410,00 |

|  |  |  |  |  |  |  |  |
| --- | --- | --- | --- | --- | --- | --- | --- |
| 330 | 4 | 1604 | 14 | 413 | Накнаде у натури | 45.000,00 | 0,00 |
| 330 | 4 | 1604 | 14 | 416 | Награде запосленима | 64.198,00 | 64.198,00 |

**ПОДАЦИ О ПРИХОДИМА И РАСХОДИМА У 2021. ГОДИНИ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Функц.** | **Извор финанс.** | **Програм** | **Пројекат** | **Ек. клас.** | **Опис конта** | **Средства одобрена за 2021. г. Законом о буџету** | **Реализација до 28.06.2021. год.** |
| 330 | 01 | 1604 | 0013 | 411 | Плате и додаци запослених – изабрана лица | 24.216.000,00 | 10.904.984,46 |
| 330 | 01 | 1604 | 0014 | 411 | Плате и додаци запослених – радници | 13.990.000,00 | 8.103.795,89 |
| 330 | 01 | 1604 | 0013 | 412 | Социјални доприноси на терет послодавца – изабрана лица | 4.045.000,00 | 1.815.679,90 |
| 330 | 01 | 1604 | 0014 | 412 | Социјални доприноси на терет послодавца – радници | 2.329.000,00 | 1.135.117,13 |
| 330 | 01 | 1604 | 0013 | 413 | Накнаде у натури | 1.000,00 | 0,00 |
| 330 | 01 | 1604 | 0013 | 414 | Социјална давања | 1.000,00 | 117.704,57 |
| 330 | 04 | 1604 | 0014 | 414 | Социјална давања | 642.655,00 | 744.529,25 |
| 330 | 1 | 1604 | 14 | 415 | Накнаде трошкова за запослене | 595.468,57 | 403.076,12 |
| 330 | 01 | 1604 | 0013 | 415 | Накнаде трошкова за запосл. | 1.500.000,00 | 292.713,61 |
| **Функц.** | **Извор финанс.** | **Програм** | **Пројекат** | **Ек. клас.** | **Опис конта** | **Средства одобрена за 2021. г. Законом о буџету** | **Реализација до 28.06.2021. год.** |
| 330 | 01 | 1604 | 0013 | 416 | Награде зап. и остали посебни расходи | 1.000,00 | 0,00 |
| 330 | 01 | 1604 | 0013 | 421 | Стални трошкови | 2.500.000,00 | 1.428.591,35 |
| 330 | 01 | 1604 | 0013 | 422 | Трошкови путовања | 70.000,00 | 0,00 |
| 330 | 01 | 1604 | 0013 | 423 | Услуге по уговору | 13.400.000,00 | 13.296.379,53 |
| 330 | 01 | 1604 | 0013 | 425 | Услуге поправке | 90.000,00 | 46.658,95 |
| 330 | 01 | 1604 | 0013 | 426 | Материјал | 900.000,00 | 220.283,20 |
| 330 | 01 | 1604 | 0013 | 482 | Порези, обавезне таксе, казне и пенали | 42.000,00 | 32.900,00 |
| 330 | 01 | 1604 | 0013 | 483 | Новчане накнаде и пенали по решењу судова | 1.000,00 | 0,00 |
| 330 | 01 | 1604 | 0014 | 512 | Машине и опрема | 200.000,00 | 195.880,15 |

|  |  |  |  |  |  |  |  |
| --- | --- | --- | --- | --- | --- | --- | --- |
| 330 | 1 | 1604 | 14 | 416 | Накнаде у натури | 1.000,00 | 0,00 |
| 330 | 13 | 1604 | 14 | 414 | Социјална давања | 128.331,00 | 128.331,00 |

|  |  |  |  |  |  |  |  |
| --- | --- | --- | --- | --- | --- | --- | --- |
| 330 | 04 | 1604 | 0014 | 416 | Накнаде у натури | 257.636,00 | 257.635,00 |

|  |  |  |  |  |  |  |  |
| --- | --- | --- | --- | --- | --- | --- | --- |
| 330 | 01 | 1604 | 0014 | 414 | Социјална  давања | 1.000,00 | 0,00 |

**13. ПОДАЦИ О ЈАВНИМ НАБАВКАМА**

Током 2020. године Основно јавно тужилаштво у Шапцу је имало само набавке до износа од 500.000,00 динара на годишњем нивоу, за које није обавезна примена одредаба Закона о јавним набавкама.

У 2020. године, Основно јавно тужилаштво у Шапцује закључило 4 уговорa. Укупна вредност закључених уговора без ПДВ-а је 709.362,17 динара. Укупна вредност закључених уговора са ПДВ-ом је 864.255,00 динара.

Од почетка 2021.године , Основно јавно тужилаштво у Шапцу је закључило 3 уговора и то; Уговор о куповини канцеларијског материјала, Уговор о куповини нафтних деривата и бензина и Уговор о одржавању рачунарске опреме и фотокопир апарата са уградњом резервних делова и потрошног материјала. Укупна вредност закључених уговора без ПДВ-а износи 608.326,67 динара, а док укупна вредност закључених уговора са ПДВ-ом износи 730.000,00 динара.

**14. ПОДАЦИ О ДРЖАВНОЈ ПОМОЋИ**

Основно јавно тужилаштво у Шапцу не додељује средства другим лицима по неком основу који не подразумева обавезу једнаких узвратних давања Основном јавном тужилаштву у Шапцу, тј. не додељује државну помоћ.

* 1. **ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА**

**Подаци о платама изабраних лица за мај месец 2021. године**

|  |  |
| --- | --- |
| **Функција** | **Нето плата без минулог рада у динарима** |
| В.Ф. Јавног тужиоца | 138.111,56 |
| Заменик јавног тужиоца | 115.092,96 |

**Подаци о платама за запослене за мај месец 2021. године**

|  |  |  |
| --- | --- | --- |
| **Звање** | **Најнижа исплаћена нето плата** | **Највиша исплаћена нето плата** |
| Самостални саветник | 76.435,95 | 102.559,63 |
| Саветник | 61.197,14 | 61.197,14 |
| Сарадник | 64.583,54 | 64.583,54 |
| Референт | 37.492,32 | 50.070,39 |
| Намештеник | 36.282,89 | 36.282,89 |

Наведени износи за плате увећавају се за додатак по основу времена проведеног на раду (минули рад) у висини од 0,4% за сваку навршену годину рада у радном односу код послодавца.

Висина плате запослених који имају исто завање разликује се с обзиром да у оквиру савког звања постоји осам платних разреда.

Подаци о укупној висини плата, накнада и других примања која су исплаћена финкционерима и запосленима у органу наведени су у табелама у којима је приказана реализација буџета.

Према члану 9. Закона о буџету Републике Србије за 2020. годину, за државне службенике, намештенике у Министарству одбране, у заводима за извршење кривичних санкција, у судовима и тужилаштвима утрђена је основица за обрачун плате од марта 2021. године, која се примењује за обрачун плате за мај 2021. године (исплата у јуну 2021. године) у износу од 24.188,59 динара.

Према члану 9. Закона о буџету Републике Србије за 2020. годину, за судије, јавне тужиоце и заменике јавних тужилаца утврђена је основица за обрачун плате од марта 2021. године, која се примењује за обрачун плате за мај 2021. године (исплата у јуну 2021. године) у износу од 38.364,32 динара.

**НАПОМЕНА: Дати подаци закључно са 28.06.2021. године.**

* + - 1. **ПОДАЦИ О ОСНОВНИМ СРЕДСТВИМА ЗА РАД**

Попис основних средстава Основног јавног тужилаштва у Шапцу извршен је 31.12.2020. године.

За службене потребе тужилаштву су на коришћење од стране Владине комисије за употребу службених возила додељена два путничка возила на привремено коришћење, и то возила марке „Шкода Фабиа“ година производње 2005.

Тужилаштво службена возила користи за предузимање службених радњи ван седишта тужилаштва, за одласке на суђења до судских јединица у Коцељеви и Богатићу, као и за спровођење истражног поступка.

**Стање основних средстава на дан 31.12.2020. године**

|  |  |  |
| --- | --- | --- |
| **Назив** | **Набавна вредност** | **Садашња вредност** |
| Канцеларијска опрема | 1.378.184,41 | 367.381,25 |
| Рачунарска опрема | 1.836.803,80 | 766.415,83 |
| Комуникациона опрема | 275.840,44 | 17.130,20 |
| **Административна опрема укупно** | **3.490.828,65** | **1.150.927,33** |
| Опрема за заштиту животне средине | 430.188,40 | 0,00 |

Основно јавно тужилаштво у Шапцу не поседује непокретну имовину, јер је смештено у згради Основног суда у Шапцу на трећем спрату.

**17. ЧУВАЊЕ НОСАЧА ИНФОРМАЦИЈА**

Информације које су настале у ради или у вези са радом Основног јавног тужилаштва у Шапцу налазе се у папирним носачима информација, односно у списима предмета Основног јавног тужилаштва у Шапцу, уписницима, помоћним књигама и другим евиденцијама.

Сходно Правилнику о управи у јавним тужилаштвима, подаци који су од значаја за рад Основног јавног тужилаштва у Шапцу уписују се у уписнике, помоћне књиге и друге евиденције, који се у ОЈТ у Шапцу воде у папирном облику.

Од уписника који се воде у Основном јавном тужилаштву у Шапцу, најзначајнији су следећи уписници:

-„КТ“ уписник који садржи основне податке о пунолетним лицима пријављеним од стране полиције, других државних органа, као и од стране других лица уколико се утврди да је из приложених доказа или на други начин учињено постојање основа сумње да су извршили кривична дела за које се гоњење предузима по службеној дужности, као и основне податке о примљеним обавештењима, предузетим радњама, одлукама тужиоца и поступајућих судова;

-„КТН“ уписник за непознате учиниоце кривичних дела;

-„КТР“уписник за остале кривичне предмете. Евиденција „КТР“ уписника садржи разне молбе, притужбе, предлоге, извештаје и друге поднеске државних органа, правних лица и грађана, као и за вођење написа у јавним гласилима и уписивање сазнања о догађајима од значаја за рад јавног тужилаштва, за кривичне пријаве које су неразумљиве, које се не могу сматрати било каквим извором сазнања о кривичном делу или учиниоцу и које су из других разлога неподесне за „КТ“ уписник;

-„КЕО“ уписник. Евиденција лица према којима је примењено одлагање кривичног гоњења или одбачена кривична пријава применом начела опортунитета у складу са Закоником о кривичном поступку;

-„КП“ уписник пријављених за привредне преступе;

-„А“ уписник за административне предмете и акте;

-„Стр. пов“ уписник за предмете са ознаком степена тајности строго поверљиво;

-„Пов“ уписник за предмете са ознаком степена тајности поверљиво;

-„СК“ уписник за предмете о поднетим предлозима и закључењу споразума о признању кривичног дела,

-„КТИ“ уписник за наредбе о спровођењу истраге;

-„КТПО“ уписник за приговоре оштећеног;

-„КТО“ уписник за подигнуте оптужнице, односно оптужне предлоге;

-„Нпт“ уписник за предмете насиља у породици, у који се уписују подаци из чл. 32 ст. 7 Закона о спречавању насиља у породици (подаци о лицу за које је предложено продужење хитних мера, подаци о продужењу хитних мера, подаци о подношењу тужбе за одређивање мера заштите од насиља у породици, врсту мере заштите од насиља у породици чије се одређивање тражи, податке о одлуци суда поводом тужбе за одређивање мере заштите од насиља у породици и податке о продужењу и престанку мере заштите од насиља у породици;

-„Нпт 1“ уписник за координацију спречавања насиља у породици.

У случају потребе, односно формирања одређених предмета, у Основном јавном тужилаштву у Шапцу образују се и други уписници прописани Правилником о управи у јавним тужилаштвима.

У Основном јавном тужилаштву у Шапцу воде се помоћне књиге, од којих су најзначајније: доставна књига за пошту, књига дежурстава, примопредајне књиге за унутрашњу доставу.

Сви носачи информација у Основном јавном тужилаштву у Шапцу чувају се у писарници овог тужилаштва, у канцеларији В. Ф. Основног јавног тужиоца и канцеларији рачуноводства ОЈТ у Шапцу, у посебним полицама и ормарима, уз примену одговарајућих мера заштите и нико осим запослених у ОЈТ у Шапцу нема приступ носачима информација. Уписницима за предмете са ознаком степена тајности строго поверљиво „Стр. пов“, уписницима за предмете са ознаком степена тајности поверљиво„Пов“, као и предмети на које се наведени уписници односе, приступ имају само В. Ф. Основног јавног тужиоца и управитељ писарнице. Персоналним досијеима запослених приступ имају само В. Ф. Основног јавног тужиоца, управитељ писарнице и за то овлашћени уписничар. Рачуноводственој документација ОЈТ у Шапцу приступ имају само В. Ф. Основног јавног тужиоца и радници за финансијско пословање. Архивирани носачи информација се чувају у архиви тужилаштва, која се делом налази у просторијама које користи ОЈТ у Шапцу, а делом у обезбеђеној просторији Основног суда у Шапцу. Републички јавни тужилац, по прибављеној сагласности надлежног архива, доноси посебну Листу категорија регистратурског материјала са роковима чувања, у складу са којом листом поступа и Основно јавно тужилаштво у Шапцу, а која је објављена на веб страници Апелационог јавног тужилаштва у Новом Саду www.ns.ap.jt.rs

**18. ВРСТЕ ИНФОРМАЦИЈА У ПОСЕДУ**

Информације које су настале у раду или у вези са радом Основног јавног тужилаштва у Шапцу и које се налазе у поседу Основног јавног тужилаштава у Шапцу су:

- Информације о укупном броју предмета у раду у ОЈТ у Шапцу у извештајним периодима;

- Информације о укупном броју поднетих кривичних пријава у календарској години заведених у КТ уписник;

- Информације о укупном броју поднетих кривичних пријава у календарској години заведених у КТН уписник;

- Информације о броју предмета заведених у КТР уписник и у остале уписнике који се у ОЈТ у Шапцу воде у календарској години;

- Информације о броју и врсти тужилачких одлука донетих у извештајном периоду;

- Информације о изјављеним жалбама на пресуде суда у извештајном периоду;

- Информације садржане у уписницима који се воде у Основном јавном тужилаштву у Шапцу, укључујући и информације везане за поступање ОЈТ у Шапцу по захтевима за приступ информацијама од јавног значаја;

- Информације у вези са сваким од појединачних предмета Основног јавног тужилаштава у Шапцу;

- Информације о уговорима које је Основно јавно тужилаштво у Шапцу закључило;

-Информације садржане у финансијској, рачуноводственој и књиговодственој документацији Основног јавног тужилаштва у Шапцу;

- Информације садржане у документацији о спроведеним конкурсима;

- Информације о носиоцима јавнотужилачке функције и запосленима у Основном јавном тужилаштву у Шапцу, садржане у документима наведених лица.

**19. ПОДАЦИ О ВРСТАМА ИНФОРМАЦИЈА КОЈИМА ОСНОВНО ЈАВНО ТУЖИЛАШТВО У ШАПЦУ ОМОГУЋАВА ПРИСТУП**

Основно јавно тужилаштво у Шапцу омогућава приступ свим врстама информација које поседује, али у обиму који поштује ограничења која произилазе из Законика о кривичном поступку, Закона о слободном приступу информацијама од јавног значаја, Закона о заштити података о личности и осталих позитивних прописа, што се цени у сваком конкретном случају, у зависности од тражене информације, фазе у којој се конкретни поступак налази и других релевантних, објективних околности.

Постоји могућност да Основно јавно тужилаштво у Шапцу приступ информацијама ускрати, на основу Закона о слободном приступу информацијама од јавног значаја, ако би тиме:

-угрозило живот, здравље, сигурност или које друго важно добро неког лица;

-угрозило, омело или отежало спречавање или откривање кривичног дела, оптужење за кривично дело, вођење преткривичног поступка, вођење судског поступка, извршење пресуде или спровођење казне, или који други правно уређени поступак, или фер поступање и правично суђење;

-озбиљно угрозило одбрану земље, националну или јавну безбедност или међународне односе;

-битно умањило способност државе да управља економским процесима у земљи или битно отежало остварење оправданих економских интереса;

-учинило доступним информацију или документ за који је прописима или службеним актом заснованим на закону одређено да се чува као државна, службена, пословна или друга тајна, односно који је доступан само одређеном кругу лица, а због чијег би одавања могле наступити тешке правне или друге последице по интересе заштићене законом који претежу над интересом за приступ информацији.

Основно јавно тужилаштво у Шапцу не мора тражиоцу омогућити остваривање права на приступ информацијама од јавног значаја ако се ради о информацији која је већ објављена и доступна у земљи или на интернету. У оваквом случају, Основно јавно тужилаштво у Шапцу ће у одговору на захтев означити носач информације (број службеног гласила, назив публикације и сл.) где је и када тражена информација објављена, осим ако је то општепознато.

Основно јавно тужилаштво у Шапцу неће тражиоцу омогућити остваривање права на приступ информацијама од јавног значаја ако би тиме повредио право на приватност, право на углед или које друго право лица на које се тражена информација лично односи, осим:

-ако је лице на то пристало;

-ако се ради о личности, појави или догађају од интереса за јавност, а нарочито ако се ради о носиоцу државне и политичке функције и ако је информација важна с обзиром на функцију коју то лице врши;

-ако се ради о лицу које је својим понашањем, нарочито у вези са приватним животом, дало повода за тражење информације.

* + 1. **ИНФОРМАЦИЈЕ О ПОДНОШЕЊУ ЗАХТЕВА ЗА ПРИСТУП ИНФОРМАЦИЈАМА**

Захтеве за приступ информацијама од јавног значаја ОЈТ у Шапцу прима у писаном облику, а прима и наведене захтеве достављене електронским путем или факсом. У складу са Законом о слободном приступу информацијама од јавног значаја, могуће је Основном јавном тужилаштву у Шапцу поднети и усмени захтев за приступ информацијама од јавног значаја, који се саопштава у записник, а примењују се рокови као да је захтев поднет писмено.

Писмени захтев за приступ информацијама од јавног значаја може се предати у писарницу Основног јавног тужилаштва у Шапцу – Шабац, улица Карађорђева бр. 25, трећи спрат, канцеларија бр. 39.

Захтев за приступ информацијама од јавног значаја ОЈТ у Шапцу се може доставити и посредством поште, на адресу Шабац, улица Карађорђева бр. 25

Број факса ОЈТ у Шапцу путем којег се такође може доставити захтев за приступ информацијама од јавног значаја је 015/354-616.

Адреса електронске поште Основног јавног тужилаштва у Шапцу је [ojtsabac@](mailto:ojtsabac@open.telekom.rs)gmail.com

Основном јавном тужилаштву у Шапцу свако може поднети захтев за приступ информацији од јавног значаја.

Захтев мора да садржи назив Основног јавног тужилашта у Шапцу, име, презиме и адресу тражиоца, као и што прецизнији опис информације која се тражи.

У захтеву тражилац не мора навести разлог тражења информације.

Ако захтев не садржи напред наведене податке, односно ако није уредан, овлашћено лице Основног јавног тужилаштва у Шапцу дужно је да, без надокнаде, поучи тражиоца како да те недостатке отклони, односно да достави тражиоцу упутство о допуни. Ако тражилац не отклони недостатке у одређеном року, односно у року од 15 дана од дана пријема упутства о допуни, а недостаци су такви да се по захтеву не може поступити, Основно јавно тужилаштво у Шапцу донеће закључак о одбацивању захтева као неуредног.

Свако има право да му буде саопштено да ли Основно јавно тужилаштво у Шапцу поседује одређену информацију од јавног значаја, односно да ли му је она иначе доступна.

Свако има право да му се информација од јавног значаја учини доступном тако што ће му се омогућити увид у документ који садржи информацију од јавног значаја, право на копију тог документа, као и право да му се, на захтев, копија документа упути поштом, факсом, електронском поштом или на други начин.

Увид у документ који садржи тражену информацију је бесплатан. Основно јавно тужилаштво у Шапцу може да наплати само трошкове умножавања и упућивања копије документа који садржи тражену информацију. Влада Републике Србије прописује трошковник на основу кога се обрачунавају напред наведени трошкови.

Основно јавно тужилаштво у Шапцу је дужно да без одлагања, а најкасније у року од 15 дана од дана пријема захтева тражиоца обавести о поседовању информације, стави му на увид документ који садржи тражену информацију, односно изда или упути копију тог документа. Ако се захтев односи на информацију за коју се може претпоставити да је од значаја за заштиту живота или слободе неког лица, односно за угрожавање или заштиту здравља становништва и животне средние, Основно јавно тужилаштво у Шапцу мора да обавести тражиоца о поседовању те информације, да му стави на увид документ који садржи тражену информацију, односно да му изда копију тог документа најкасније у року од 48 сати од пријема захтева. Ако Основно јавно тужилаштво у Шапцу није у могућности из оправданих разлога да у року од 15 дана од дана пријема захтева обавести тражиоца о поседовању информације, да му стави му на увид документ који садржи тражену информацију, да му изда односно упути копију тог документа, дужно је да о томе најкасније у року од седан дана од дана пријема захтева обавести тражиоца и одреди накнадни рок, који не може бити дужи од 40 дана од дана пријема захтева, у коме ће тражиоца обавестити о поседовању информације, ставити му на увид документ који садржи тражену информацију, издати му, односно упутити копију тог документа.

Основно јавно тужилаштво у Шапцу је обавезно да омогући приступ информацији или да донесе решење којим се захтев одбија из разлога који су одређени Законом.

Ако Основно јавно тужилаштво у Шапцу одбије да у целини или делимично обавести тражиоца о поседовању информације, да му стави на увид документ који садржи тражену информацију, да му изда, односно упути копију тог документа, дужно је да без одлагања, а најкасније у року од 15 дана од пријема захтева, донесе решење о одбијању захтева и да то решење писмено образложи, као и да у решењу упути тражиоца на правна средства која може изјавити против таквог решења.

Основно јавно тужилаштво у Шапцу неће тражиоцу омогућити остваривање права на приступ информацијама од јавног значаја ако би тиме:

-угрозило живот, здравље, сигурност или које друго важно добро неког лица;

-угрозило, омело или отежало спречавање или откривање кривичног дела, оптужење за кривично дело, вођење преткривичног поступка, вођење судског поступка, извршење пресуде или спровођење казне, или који други правно уређени поступак, или фер поступање и правично суђење;

-озбиљно угрозило одбрану земље, националну или јавну безбедност или међународне односе;

-битно умањило способност државе да управља економским процесима у земљи или битно отежало остварење оправданих економских интереса;

-учинило доступним информацију или документ за који је прописима или службеним актом заснованим на закону одређено да се чува као државна, службена, пословна или друга тајна, односно који је доступан само одређеном кругу лица, а због чијег би одавања могле наступити тешке правне или друге последице по интересе заштићене законом који претежу над интересом за приступ информацији.

Основно јавно тужилаштво у Шапцу неће тражиоцу омогућити остваривање права на приступ информацијама од јавног значаја ако би тиме повредило право на приватност, право на углед или које друго право лица на које се тражена информација лично односи, осим:

-ако је лице на то пристало;

-ако се ради о личности, појави или догађају од интереса за јавност, а нарочито ако се ради о носиоцу државне и политичке функције и ако је информација важна с обзиром на функцију коју то лице врши;

-ако се ради о лицу које је својим понашањем, нарочито у вези са приватним животом, дало повода за тражење информације.

Подносилац захтева има право жалбе против решења Основног јавног тужилаштва у Шапцу којим се захтев одбија, а право жалбе има и ако Основно јавно тужилаштво у Шапцу нити удовољи захтеву, нити донесе решење којим се захтев одбија.Подносилац захтева има право жалбе и на закључак Основног јавног тужилаштва у Шапцу којим се захтев тражиоца одбацује као неуредан.

**В.Ф.ОСНОВНОГ ЈАВНОГ ТУЖИОЦА У ШАПЦУ**

**Светлана Недељковић**

**21. ПРИЛОГ**

**0бразац кривичне пријаве:**

**ОСНОВНО ЈАВНО ТУЖИЛАШТВО У ШАПЦУ**

**ул.Карађорђева бр. 25**

**Шабац**

**На основу члана 280. Законика о кривичном поступку подносим**

**КРИВИЧНУ ПРИЈАВУ**

**ПРОТИВ:**

(име и презиме, ЈМБГ, пребивалиште, број телефона, навести што потпуније податке о евентуалном учиниоцу или навести да се пријава подноси против НН лица, )

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Због кривичног дела:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(није обавезно навести законски назив кривичног дела али се мора описати догађај)

**О б р а з л о ж е њ е**

(У образложењу је потребно навести чињенични опис из ког произилазе сва облежја догађаја који се пријављује , време и место извршења кривичног дела, навести средство којим је кривично дело учињено, предмет на коме је кривично дело учињено, остала лица која су на неки начин учествовала у догађају који се пријављује, те све остале податке које подносилац пријаве поседује).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Докази:** (потребно је навести све доказе који су подносиоцу пријаве познати и то исправе, списе, предмете, те имена, презимена, адресе и бројеве телефона могућих сведока. **Уколико подносилац кривичне пријаве поседује писане доказе, потребно је да уз кривичну пријаву достави њихове фотокопије)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У…………., дана ……….године **ПОДНОСИЛАЦ КРИВИЧНЕ ПРИЈАВЕ**

(име и презиме, адреса, ЈМБГ и број телефона)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\* Образац захтева за приступ информацији од јавног значаја**

**ОСНОВНО ЈАВНО ТУЖИЛАШТВО У ШАПЦУ**

**ШАБАЦ**

**Ул.Карађорђева бр.25**

**З А Х Т Е В**

**за приступ информацији од јавног значаја**

На основу члана 15. ст. 1. Закона о слободном приступу информацијама од јавног значаја( “Службени гласник РС”, бр. 120/2004, 54/2007, 104/2009 и 36/10), од горе наведеног органа захтевам:\*

* обавештење да ли поседује тражену информацију;
* увид у документ који садржи тражену информацију;
* копију документа који садржи тражену информацију;
* достављање копије документа који садржи тражену информацију\*\*
* пошто
* електронском поштом
* факсом

Овај захтев се односи на следеће информације:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(навести што прецизније опис информације која се тражи, као и друге податке који олакшавају проналажење тражене информације)

**Тражилац информације:**

Име и презиме \_\_\_\_\_\_\_\_\_\_\_\_\_\_\_\_

Адреса \_\_\_\_\_\_\_\_\_\_\_\_\_\_\_\_\_\_\_\_\_\_

Дана, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис)

\* навести која права на приступ информацијама желите да остварите.

\*\* навести начин на који желите достављање копије документа који садржи тражену информацију.

**САДРЖАЈ :**

1. **ОСНОВНИ ПОДАЦИ О ОСНОВНОМ ЈАВНОМ ТУЖИЛАШТВУ У ШАПЦУ И ИНФОРМАТОРУ О РАДУ ОСНОВНОГ ЈАВНОГ ТУЖИЛАШТВА У ШАПЦУ .......................................................................................................................-2**
2. **ОРГАНИЗАЦИОНА СТРУКТУРА .................................................................-3**
3. **ОПИС ФУНКЦИЈА СТАРЕШИНА ...............................................................-7**
4. **ОПИС ПРАВИЛА У ВЕЗИ СА ЈАВНОШЋУ РАД.......................................-7**
5. **СПИСАК НАЈЧЕШЋЕ ТРАЖЕНИХ ИНФОРМАЦИЈА ОД ЈАВНОГ ЗНАЧАЈА .............................................................................................................................-13**
6. **ОПИС НАДЛЕЖНОСТИ, ОВЛАШЋЕЊА И ОБАВЕЗА ..............................-13**
7. **ОПИС ПОСТУПАЊА У ОКВИРУ НАДЛЕЖНОСТИ, ОВЛАШЋЕЊА И ОБАВЕЗА ............................................................................................................................-17**
8. **ПРОПИСИ КОЈЕ ОСНОВНО ЈАВНО ТУЖИЛАШТВО У ШАПЦУ ПРИМЕЊУЈЕ У СВОМ РАДУ .......................................................................…......-18**
9. **УСЛУГЕ КОЈЕ ОСНОВНО ЈАВНО ТУЖИЛАШТВО У ШАПЦУ ПРУЖА ЗАИНТЕРЕСОВАНИМ ЛИЦИМА ..........................................................-20**
10. **ПОСТУПАК РАДИ ПРУЖАЊА УСЛУГА .................................................-21**
11. **ПРЕГЛЕД ПОДАТАКА О ПРУЖЕНИМ УСЛУГАМА .............................-24**
12. **ПОДАЦИ О ПРИХОДИМА И РАСХОДИМА .............................................-26**
13. **ПОДАЦИ О ЈАВНИМ НАБАВКАМА .........................................................-30**
14. **ПОДАЦИ О ДРЖАВНОЈ ПОМОЋИ .......................................................... -31**
15. **ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМ................................................................................................................-31**
16. **ПОДАЦИ О ОСНОВНИМ СРЕДСТВИМА РАДА ....................................-32**
17. **ЧУВАЊЕ НОСАЧА ИНФОРМАЦИЈА .......................................................-33**
18. **ВРСТЕ ИНФОРМАЦИЈА У ПОСЕДУ ......................................................- 34**
19. **ПОДАЦИ О ВРСТАМА ИНФОРМАЦИЈА КОЈИМА ОСНОВНО ЈАВНО ТУЖИЛАШТВО У ШАПЦУ ОМОГУЋАВА ПРИСТУП .....................................................................................................................-35**
20. **ИНФОРМАЦИЈЕ О ПОДНОШЕЊУ ЗАХТЕВА ЗА ПРИСТУП ИНФОРМАЦИЈАМА ….............................................................................................-36**

**21. ПРИЛОГ...…............................................................................................................-39**